Cel puțin 11 persoane au fost rănite în sudul Filipinelor după ce două autobuze au fost îngropate de o alunecare de teren declanșată de ploile abundente din provincie, anunță autoritățile responsabile de dezastre, potrivit Reuters.
Alunecarea de teren s-a produs marți seară, 6 februarie, în fața unui sit minier de aur din orașul Maco, provincia Davao de Oro, unde autobuzele luau angajații, susține operatorul minier Apex Mining, într-un comunicat.
Numărul pasagerilor la bordul autobuzelor nu a fost imediat clar.
Victimele, printre care una în stare critică, au fost transportate la spital, potrivit agenției pentru dezastre din orașul Maco.
Agenția pentru dezastre a emis și ordine de evacuare în cinci sate din Maco, situate pe insula Mindanao.
În perioada 28 ianuarie – 2 februarie, sudul regiunii Mindanao a fost afectat de ploile abundente, care au dus la crearea de inundații și alunecări de teren, mai arată datele agenției naționale pentru dezastre.
Heavy rain that has lashed Mindanao, #Philippines , for weeks has caused #flooding and #landslides .
The death toll in #Davao City has risen to 14. More than 240 thousand people have fled their homes, of which more than 70 thousand people are in evacuation centers.#climate pic.twitter.com/1E42tF0hy5— EVA (@EVA41780163) February 4, 2024